
1. Vispārīgā informācija

1.1. Iepirkuma identifikācijas numurs
RVPLD 2026/24

1.2. Pasūtītājs:
1.2.1. Centralizēto iepirkumu institūcija:
Rīgas valstspilsētas pašvaldības Labklājības departaments 
Reģ. Nr. 90011524360
Adrese: Baznīcas iela 19/23, Rīga, LV-1010
Tālr.: +371 67105151
E-pasts: dl@riga.lv, tīmekļvietne: www.ld.riga.lv
Pircēja profils: www.eis.gov.lv 
Kontaktpersona: Zane Šmukste
Kontakttālrunis: +371 67105197
E-pasts: Zane.Smukste@riga.lv 

1.2.2. Pasūtītāji, kuru vajadzībām tiek veikts iepirkums:
1) Rīgas sociālās aprūpes centrs “Gaiļezers” 
Adrese: Hipokrāta iela 6, Rīga, LV-1079
Tālr.: +371 67536895
E-pasts: rsacgailezers@riga.lv

2) Rīgas sociālās aprūpes centrs “Mežciems”
Adrese: Malienas iela 3A, Rīga, LV-1079
Tālr.: +371 67181955
E-pasts: mezciems@riga.lv 

3) Rīgas sociālās aprūpes centrs “Stella Maris” 
Adrese: Birzes iela 54, Rīga, LV-1016
Tālr.: +371 67012698
E-pasts: stella.maris@riga.lv

1.3. Papildu paskaidrojumi par iepirkuma nolikumu
1.3.1. Informācijas apmaiņa par iepirkuma nolikumu (turpmāk – Nolikums) starp pasūtītāju un ieinteresēto piegādātāju notiek rakstiski. Rakstveida informācijas pieprasījums par Nolikumu ieinteresētajiem piegādātājiem ir jāiesniedz personiski, jānosūta uz Nolikuma 1.2.1. apakšpunktā minēto kontaktpersonas e-pastu vai jāiesniedz Elektronisko iepirkumu sistēmas (turpmāk – EIS) e-konkursu apakšsistēmā šā iepirkuma sadaļā.
1.3.2. Uz informācijas pieprasījumiem un jautājumiem obligāti jābūt norādei: iepirkumā “Darba apģērbu un apavu piegāde”, identifikācijas Nr. RVPLD 2026/24.
1.3.3. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju tīmekļvietnē www.eriga.lv un www.eis.gov.lv, kur ir pieejami iepirkuma dokumenti, norādot arī uzdoto jautājumu.
1.3.4. Ja tiek izdarīti grozījumi iepirkuma dokumentos, informācija par grozījumiem tiek publicēta pasūtītāja www.eriga.lv un www.eis.gov.lv, kur ir pieejami šie dokumenti, ne vēlāk kā dienu pēc tam, kad paziņojums par grozījumiem, iepirkuma izbeigšanu vai pārtraukšanu iesniegts Iepirkumu uzraudzības birojam publicēšanai.
1.3.5. Visa aktuālā informācija par iepirkumu, t.sk. Nolikums, Nolikuma grozījumi un atbildes uz ieinteresēto piegādātāju jautājumiem ir pieejama pasūtītāja tīmekļvietnē www.eriga.lv un Pasūtītāja profilā www.eis.gov.lv. Ieinteresētais piegādātājs EIS e-konkursu apakšsistēmā šā iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:2] [2:  Informāciju par to, kā ieinteresētais piegādātājs var reģistrēties par nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 


1.4. Piedāvājuma iesniegšanas un atvēršanas vieta, datums, laiks un kārtība
1.4.1. Pretendenti piedāvājumus var iesniegt EIS e-konkursu apakšsistēmā līdz Iepirkumu uzraudzības biroja[footnoteRef:3] un EIS publikācijā norādītajam datumam un laikam. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.  [3:  https://info.iub.gov.lv/lv/meklet/q/RVPLD/ ] 

1.4.2. [bookmark: _Hlk161219655]Piedāvājumi tiks atvērti EIS e-konkursu apakšsistēmā Iepirkumu uzraudzības biroja[footnoteRef:4] un EIS publikācijā norādītajā datumā un laikā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. [4:  https://info.iub.gov.lv/lv/meklet/q/RVPLD/ ] 

1.4.3. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
1.4.4. Ja pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 1.5.1.3. apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar piekļuvi šifrētā dokumenta atvēršanai. Ja pretendents elektronisko atslēgu ar piekļuvi šifrētā dokumenta atvēršanai minētajā termiņā neiesniedz, iepirkuma komisija piedāvājumu atzīst par tādu, kas nav iesniegts Nolikumā noteiktajā termiņā.

1.5. Piedāvājuma noformēšana
1.5.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.5.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.5.1.3. elektroniski (PDF formātā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.5.2. Sagatavojot piedāvājumu, pretendents ievēro, ka:
1.5.2.1. pieteikuma veidlapa, kvalifikāciju apliecinošie dokumenti un tehniskais piedāvājums jāaizpilda tikai elektroniski ar Microsoft Office un Adobe Acrobat Reader (PDF) rīkiem lasāmā formātā; 
1.5.2.2. dokumentus pretendents pēc saviem ieskatiem iesniedz vai nu parakstot visu piedāvājumu ar EIS piedāvāto sistēmas parakstu, vai parakstot katru no iesniegtajiem dokumentiem ar drošu elektronisko parakstu. Piedāvājumu paraksta persona, kurai ir pretendenta pārstāvības tiesības vai tās pilnvarota persona, pievienojot normatīvajos aktos noteiktā kārtībā noformētu pilnvaru.
1.5.3. Piedāvājums jāiesniedz latviešu valodā, kvalitāti un kvalifikāciju apliecinošie dokumenti (piemēram, sertifikāti) var tikt iesniegti citā valodā, pievienojot apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. 
1.5.4. Ja pretendents iesniedzis kāda dokumenta atvasinājumu, tā pareizību apliecina atbilstoši Dokumentu juridiskā spēka likumam. Ja dokumenta atvasinājuma pareizība nav apliecināta atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta atvasinājuma autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta atvasinājumu.
1.5.5. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
1.5.6. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama informācija.
1.5.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā apakšpunktā minētajiem riskiem, tas netiks izskatīts.

2. [bookmark: _Toc241904285]Informācija par iepirkuma priekšmetu
2.1. Piegāde – Darba apģērbu un apavu (turpmāk – Prece) piegāde saskaņā ar Tehniskajām specifikācijām (Nolikuma 1. pielikums) un iepirkuma līguma nosacījumiem (Nolikuma 5. pielikums) un Nolikuma nosacījumiem.
2.2. CPV kods: 18000000-9 (Apģērbi, apavi, bagāžas somas un aksesuāri), 18100000-0 (Profesionālie apģērbi, speciālie darba apģērbi un aksesuāri), 18800000-7 (Apavi).
2.3. Iepirkuma priekšmets ir sadalīts 3 (trīs) iepirkuma daļās:
2.3.1. [bookmark: _Hlk199937063]Iepirkuma daļa Nr. 1 – “Darba apģērbu un apavu piegāde Rīgas sociālās aprūpes centram “Gaiļezers””;
2.3.2. Iepirkuma daļa Nr. 2 – “Darba apģērbu un apavu piegāde Rīgas sociālās aprūpes centram “Mežciems””;
2.3.3. Iepirkuma daļa Nr. 3 – “Darba apģērbu un apavu piegāde Rīgas sociālās aprūpes centram “Stella maris””.
2.4. Pretendents var iesniegt piedāvājumu par vienu, vairākām vai visām iepirkuma priekšmeta daļām, ievērojot Nolikumā, t.sk. Tehniskajās specifikācijās noteiktās prasības.

2.5. Iepirkuma līguma izpildes laiks un vieta
2.5.1. Paredzamais līguma izpildes termiņš ir 24 mēneši no līguma spēkā stāšanās dienas vai arī līdz kopējās līguma summas apguvei atkarībā, kurš no apstākļiem iestāsies pirmais.
2.5.2. Katra iestāde ir tiesīga veikt pasūtījumus sev nepieciešamajā apjomā (iepirkuma apjoms var tikt palielināts vai samazināts atbilstoši faktiskajai nepieciešamībai) un laikā, t.sk. veicot vienreizēju Preču pasūtījumu vai pasūtot Preces pa daļām visā līguma darbības laikā.
2.5.3. Piegādes vieta: 
2.5.3.1. Iepirkuma daļā Nr. 1: Hipokrāta iela 6, Rīga;
2.5.3.2. Iepirkuma daļā Nr. 2: Malienas iela 3A, Rīga;
2.5.3.3. Iepirkuma daļā Nr. 3: Birzes iela 54, Rīga.

3. Prasības pretendentiem 
3.1. Nosacījumi pretendenta dalībai iepirkuma procedūrā 
3.1.1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt iepirkuma līgumu.
3.1.2. Pretendents nevar iesniegt individuālu piedāvājumu, ja piedalās piegādātāju apvienībā vai personālsabiedrībā, kura iesniedz piedāvājumu šim iepirkumam. 
3.1.3. Ja piedāvājumu iesniedz piegādātāju apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par pretendentu, ir jāiesniedz visu piegādātāju apvienības dalībnieku parakstīts saistību raksta (protokola, vienošanās, cita dokumenta) oriģināls vai apliecināta kopija, kas apliecina, ka, ja pretendentam tiks piešķirtas tiesības slēgt līgumu, pēc pretendenta izvēles tiks izveidota personālsabiedrība saskaņā ar Nolikuma prasībām vai tiks noslēgts sabiedrības līgums, vienojoties par piegādātāju apvienības dalībnieku atbildības sadalījumu.
3.1.4. Ja piedāvājumu iesniedz personālsabiedrība, tad, lai tā tiktu atzīta par pretendentu šajā iepirkumā, ir jāiesniedz personālsabiedrības līguma oriģināls vai apliecināta kopija vai izraksts, kā arī cita dokumenta (protokola, vienošanās, u. tml.) oriģināls vai apliecināta kopija, kas apliecina katra personālsabiedrības biedra kompetenci un atbildības robežas un limitu, ja tas nav atspoguļots personālsabiedrības līgumā vai tā izrakstā.
3.1.5. Ja piedāvājumu iesniegusī piegādātāju apvienība, kurai tiek piešķirtas tiesības slēgt līgumu, izvēlas izveidot personālsabiedrību, tā:
3.1.5.1 7 (septiņu) dienu laikā no dienas, kad iepirkuma komisijas lēmums nosūtīts visiem pretendentiem, paraksta personālsabiedrības līgumu;
3.1.5.2 ne vēlāk kā nākamajā darba dienā pēc tam, kad iepirkuma komisijas lēmums par iepirkuma procedūras rezultātiem kļuvis neapstrīdams Publisko iepirkumu likumā noteiktajā kārtībā, piesaka personālsabiedrības reģistrāciju komercreģistrā un nākamajā darba dienā pēc personālsabiedrības reģistrācijas komercreģistrā iesniedz pasūtītājam personālsabiedrības līguma apliecinātu kopiju, personālsabiedrības pārstāvja pilnvaru.
3.1.6. Ja piedāvājumu iesniegusī piegādātāju apvienība, kurai tiek piešķirtas tiesības slēgt līgumu, izvēlas noslēgt sabiedrības līgumu, tā 7 (septiņu) darba dienu laikā no dienas, kad iepirkuma komisijas lēmums nosūtīts visiem pretendentiem, paraksta sabiedrības līgumu, vienojoties par piegādātāju apvienības dalībnieku atbildības sadalījumu, un ne vēlāk kā 3 (trīs) darba dienu laikā pēc tam, kad iepirkuma komisijas lēmums par iepirkuma procedūras rezultātiem kļuvis neapstrīdams Publisko iepirkumu likumā noteiktajā kārtībā, iesniedz pasūtītājam sabiedrības līguma apliecinātu kopiju un, ja nepieciešams, sabiedrības pārstāvja pilnvaru.
3.1.7. Ja pretendents Nolikuma 3.1.5.1. un 3.1.5.2.apakšpunktā minētajā termiņā neiesniedz pasūtītājam norādītos dokumentus, uzskatāms, ka pretendents atteicies noslēgt iepirkuma līgumu un pasūtītājs ir tiesīgs lemt par iepirkuma līguma slēgšanu ar pretendentu, kura piedāvājums tika atzīts par nākamo ar zemāko cenu.

4. Pretendentu atlase
	Nr.p.k.
	Atlases prasība
	Iesniedzamais atlases dokuments

	4.1.
	Pretendents ir reģistrēts atbilstoši pretendenta izcelsmes (reģistrācijas) valsts atbilstošo normatīvo aktu prasībām, ja attiecīgās valsts normatīvie akti to paredz.

Ja piedāvājumu iesniedz personu apvienība, personālsabiedrība vai pretendents piesaista apakšuzņēmējus, šī prasība attiecināma uz katru personu apvienības, personālsabiedrības dalībnieku, kā arī uz pretendenta piesaistīto apakšuzņēmēju.
	1. Pasūtītājs attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.

Par reģistrāciju kā saimnieciskās darbības veicējam pasūtītājs pārliecināsies Valsts ieņēmumu dienesta tīmekļvietnē.

Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur pasūtītājs varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru).

2. Pretendents iesniedz pieteikumu dalībai iepirkumā, kas sagatavots atbilstoši Nolikuma 2. pielikumā pievienotajam paraugam. Pieteikumu paraksta pretendenta paraksttiesīgā persona vai vadītāja pilnvarota persona, pievienojot normatīvajos aktos noteiktā kārtībā noformētu pilnvaru.

	4.2.
	Pretendents iepriekšējo 3 (trīs) gadu laikā (2023., 2024, 2025.) un 2026. gadā līdz piedāvājuma iesniegšanas dienai ir veicis vismaz 1 (vienu) iepirkuma priekšmetam saturā un apjomā līdzīgu preču piegādi, kuras vērtība ir ne mazāka kā 30% (trīsdesmit procenti) no tās iepirkuma daļas plānotās līgumcenas, uz kuru pretendents iesniedz piedāvājumu. 

Ja pretendents iesniedz piedāvājumu vairākām iepirkuma daļām, prasība piemērojama katrai iepirkuma daļai atsevišķi.


Ja piedāvājumu iesniedz personu apvienība vai personālsabiedrība, tās dalībnieki prasības izpildi var apliecināt kopīgi. Pretendents var balstīties uz citas personas tehniskajām un profesionālajām spējām, ja šī persona veiks to līguma daļu, kuras izpildei attiecīgās spējas ir nepieciešamas.
	Pretendents iesniedz informāciju par iepriekšējo 3 (trīs) gadu laikā (2023., 2024., 2025.) un 2026. gadā līdz piedāvājumu iesniegšanas dienai veiktajām piegādēm (pasūtītājs, līguma priekšmets, līgumcena, izpildes laiks), kas apliecina pretendenta atbilstību Nolikuma 4.2. apakšpunkta prasībām. 


Pretendents iesniedz vismaz 1 (vienu) pozitīvu atsauksmi vai citus dokumentus (piemēram, pieņemšanas-nodošanas akts u.c.), kas apliecina pieredzes prasību izpildi.

	Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Nolikumā noteiktajām prasībām, personu apvienības un apakšuzņēmēji

	4.3.
	Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā Iepirkuma priekšmeta izpildei, neatkarīgi no savstarpējo attiecību tiesiskā rakstura.
	Šādā gadījumā pretendents nepārprotami pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē. Pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgām par iepirkuma līguma izpildi.

	4.4.
	Prasības personu apvienībai vai personālsabiedrībai
	Ja pretendents ir personu apvienība, tad jāiesniedz dalībnieku starpā noslēgtu vienošanos par katram personu apvienības dalībniekam nododamo preču piegādes daļu procentos no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi, par uzņemtajām saistībām atbild solidāri un, ka personu apvienības dalībnieki apņemas izveidot personālsabiedrību vai noslēgt sabiedrības līgumu gadījumā, ja personu apvienība tiks atzīta par iepirkuma uzvarētāju.

	4.5.
	Prasības attiecībā uz apakšuzņēmējiem: 
Pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, tos apakšuzņēmējus, kuru veicamo būvdarbu, sniedzamo pakalpojumu vai piegāžu vērtība ir vismaz 10 000.00 (desmit tūkstoši) euro vai lielāka, un katram šādam apakšuzņēmējam izpildei nododamo iepirkuma līguma daļu.
	Jāaizpilda informācija par apakšuzņēmējiem (Nolikuma 3. pielikums).
Katram piesaistītajam apakšuzņēmējam jāaizpilda apliecinājums (Nolikuma 3.1. pielikums).
Ja pretendents (arī personu apvienība) plāno piesaistīt iepirkuma priekšmetā ietilpstošo darbu izpildei apakšuzņēmēju, kura piegāžu vērtība ir vismaz 10 000 euro no kopējās piedāvātās iepirkuma līguma summas, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu vērtība EUR no kopējās iepirkuma līguma vērtības un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par Iepirkuma uzvarētāju.

	Eiropas vienotais iepirkuma procedūras dokuments (turpmāk – Vienotais dokuments)

	Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai konkursa dokumentos noteiktajām pretendentu atlases prasībām. Ja pretendents izvēlējies iesniegt* Vienoto dokumentu, lai apliecinātu, ka tas atbilst paziņojumā par līgumu vai Atklāta konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Atklāta konkursa dokumentos noteiktajām prasībām, un par tā norādīto apakšuzņēmēju, kura sniedzamo Eiropas vienotais iepirkuma procedūras dokuments ir jāiesniedz par pretendenta norādīto apakšuzņēmēju, kura piegādes vērtība ir vismaz 10 000 euro. Apvienība iesniedz atsevišķu Vienoto dokumentu par katru tās dalībnieku.
Vienotā dokumenta veidlapu, kas ir vienāda visās Eiropas Savienības dalībvalstīs, nosaka Eiropas Komisijas 2016. gada 5. janvāra īstenošanas regula Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: http://espd.eis.gov.lv/.
Pretendents Vienotajā dokumentā aizpilda prasīto informāciju no I. līdz VI. daļai.
Pretendents var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
Pasūtītājam jebkurā iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.


Pretendentam ir tiesības, bet ne pienākums iesniegt Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām.
Lūdzam sk. arī papildu informāciju par Vienoto dokumentu. Pieejama: http://espd.eis.gov.lv/

5. Iesniedzamie dokumenti
5.1. Pieteikuma veidlapa saskaņā ar Nolikuma 2. pielikumu.
5.2. Tehniskais/Finanšu piedāvājums, kas sagatavots saskaņā ar Nolikuma 1. pielikumu par katru iepirkuma daļu atsevišķi:
5.2.1. Piedāvājumam jābūt izteiktam euro, ar ne vairāk kā 2 cipariem aiz komata, norādot cenu bez PVN;
5.2.2. Cenā jāiekļauj visi ar preču piegādi saistītie izdevumi, t.sk. administratīvās izmaksas, visa veida sakaru izmaksas u.c. izdevumi, lai nodrošinātu līguma izpildi pilnā apjomā, nolīgtajā termiņā un labā kvalitātē. Cenā ietver arī visus nodokļus (izņemot PVN) un nodevas, ja tādas ir paredzētas, kā arī visus iespējamos riskus, kas saistīti ar tirgus cenu svārstībām plānotajā līguma izpildes laikā (elektroenerģijas, minimālās darba algas, u.c. izmaksu sadārdzināšanos);
5.2.3. Tehniskajā/Finanšu piedāvājumā norādītajiem daudzumiem ir informatīva nozīme. Pasūtītājs līguma ietvaros pasūtījumus veiks nepieciešamajā daudzumā, ņemot vērā kopējos plānotos finanšu līdzekļus. 
5.2.4. Kopējā paredzamā summa 24 (divdesmit četriem) mēnešiem iepirkuma priekšmeta iegādei katrā iepirkuma daļā ir: 
5.2.4.1. Iepirkuma daļā Nr. 1 – 11 000,00 EUR bez PVN;
5.2.4.2. Iepirkuma daļā Nr. 2 – 22 000,00 EUR bez PVN;
5.2.4.3. Iepirkuma daļā Nr. 3 – 4960,00 EUR bez PVN.
5.3. Pretendenta piedāvātā visu preču pozīciju vienības cenu kopsumma bez PVN ir vērtējamā cena, ko izmanto piedāvājumu savstarpējai salīdzināšanai attiecīgajā iepirkuma daļā. Vērtējamo cenu aprēķina, saskaitot pretendenta piedāvātās vienības cenas bez PVN visās attiecīgās iepirkuma daļas preču pozīcijās, tās nereizinot ar tehniskajā specifikācijā norādīto plānoto preču daudzumu. Vērtējamā cena nav iepirkuma līguma summa.
5.4. Iepirkuma līgumu katrā iepirkuma daļā slēgs par Nolikumā attiecīgajai iepirkuma daļai noteikto maksimālo līguma summu. Pasūtītājs veiks pasūtījumus pēc faktiskās nepieciešamības līguma darbības laikā un norēķināsies par faktiski pasūtītajām un piegādātajām precēm, piemērojot izraudzītā pretendenta piedāvājumā norādītās vienības cenas. Pasūtītājs negarantē maksimālās līguma summas pilnīgu apguvi vai tehniskajā specifikācijā norādītā plānotā preču apjoma iegādi.
5.5. Pretendentu atlases dokumenti saskaņā ar Nolikuma 4. punktu.

6. Piedāvājumu vērtēšana un izvēles kritēriji
6.1. Iepirkuma komisija lēmumu pieņem slēgtā sēdē.
6.2. Iepirkuma komisija vērtēs tikai tos piedāvājumus, kas iesniegti Nolikumā paredzētajā termiņā un kārtībā. 
6.3. Vērtēšanas laikā iepirkuma komisija pēc savas izvēles var noteikt metodes, ar kurām pārbaudīt piedāvājumā sniegtās informācijas patiesumu. Iepirkuma komisija bez tālākas izskatīšanas noraidīs to pretendentu piedāvājumus, kuros, pēc iepirkuma komisijas konstatētā, ir sniegtas nepatiesas ziņas vai par kuriem iepirkuma komisijas noteiktajā termiņā nav sniegta izskaidrojošā informācija, ja tāda tikusi pieprasīta.
6.4. Lai pārliecinātos, vai pretendenta piedāvājums atbilst Nolikumā noteiktajām piedāvājuma noformējuma prasībām, iepirkuma komisija veiks nolikuma 1.5. apakšpunktā noteikto prasību pārbaudi. Iepirkuma komisija bez tālākas izskatīšanas noraidīs to pretendentu piedāvājumus, kurus tā, vadoties pēc nolikumā noteiktajām piedāvājuma noformēšanas prasībām, būs atzinusi par neatbilstošiem, t.i., ja tiks konstatēta tāda piedāvājuma neatbilstība noformējuma prasībām, kas var būtiski ietekmēt turpmāko lēmumu pieņemšanu attiecībā uz pretendentu (piedāvājums nav parakstīts, piedāvājumam trūkst dokumentu, u.c.).
6.5. Lai pārliecinātos, vai pretendents atbilst Nolikumā noteiktajām pretendentu atlases prasībām, iepirkuma komisija veiks Nolikuma 4. punktā noteikto prasību un dokumentu pārbaudi. Iepirkuma komisija bez tālākas izskatīšanas noraidīs to pretendentu piedāvājumus, kurus tā, pamatojoties uz nolikumā noteiktajām prasībām, būs atzinusi par neatbilstošiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
6.6. Lai pārliecinātos, vai pretendenta tehniskais piedāvājums atbilst tehniskajai specifikācijai, iepirkuma komisija veiks tehniskā piedāvājuma atbilstības pārbaudi Nolikumā noteiktajām tehniskās specifikācijas prasībām un Nolikuma 5.2. apakšpunktam. Iepirkuma komisija bez tālākas izskatīšanas noraidīs to pretendentu piedāvājumus, kurus tā, vadoties pēc Nolikumā noteiktajām tehniskās specifikācijas prasībām, būs atzinusi par neatbilstošiem.
6.7. Lai pārbaudītu piedāvātās preces atbilstību tehniskās specifikācijas prasībām, iepirkuma komisija pirms lēmuma pieņemšanas ir tiesīga pieprasīt pretendentam, kuram būtu piešķiramas iepirkuma līguma slēgšanas tiesības, iesniegt vienas vai vairāku piedāvāto preču paraugus. Pieprasījumā iepirkuma komisija norāda iesniedzamās preces pozīciju, parauga izmēru, krāsu, ja tā ir būtiska atbilstības pārbaudei, iesniegšanas vietu un termiņu, kas nav īsāks par 5 (piecām) darbdienām no pieprasījuma nosūtīšanas dienas. Ja pretendents noteiktajā termiņā neiesniedz pieprasīto paraugu vai iesniegtais paraugs neatbilst tehniskās specifikācijas prasībām vai pretendenta tehniskajā piedāvājumā ietvertajai informācijai, iepirkuma komisija pretendenta piedāvājumu atzīst par neatbilstošu un noraida.
6.8. Vērtējot finanšu piedāvājumus, iepirkuma komisija pārbaudīs, vai piedāvājumā nav aritmētisku kļūdu un vai tas nav nepamatoti lēts. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem Pasūtītājs informēs pretendentu.
6.9. Lai pārliecinātos, ka pretendents nav iesniedzis nepamatoti lētu piedāvājumu, pasūtītājs var pieprasīt pretendentam, kurš iesniedzis piedāvājumu ar viszemāko vienību cenu kopsummu, pamatojumu cenas pazeminājumam. Ja pretendents būs iesniedzis nepamatoti lētu piedāvājumu, iepirkuma komisija to izslēgs no turpmākās dalības iepirkumā.
6.10. Ja pretendents nespēj pamatot vai nesniedz izskaidrojumu par tā finanšu piedāvājuma cenas veidošanos, iepirkuma komisija to izslēdz no turpmākās dalības iepirkumā.
6.11. Saskaņā ar Publisko iepirkumu likuma 51. panta ceturto daļu, iepirkuma komisija piedāvājumu salīdzināšanai un izvērtēšanai izmantos tikai cenu (vienību cenu kopsummu) katrā iepirkuma daļā, jo sagatavotā Tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē. Sagatavotā Tehniskā specifikācija noteic vienādas iespējas visiem pretendentiem un nerada nepamatotus ierobežojumus, tādēļ citu piedāvājuma izvērtēšanas kritēriju piemērošanai nav būtiska nozīme.
6.12. Iepirkuma komisija līguma slēgšanas tiesības katrā iepirkuma daļā piešķirs pretendentam, kura piedāvājums atbilst visām Nolikumā noteiktajām prasībām un kura piedāvātā visu attiecīgās iepirkuma daļas preču pozīciju vienības cenu kopsumma bez PVN ir viszemākā.
6.13. Ja vairāki pretendenti ir iesnieguši piedāvājumu ar vienādu viszemāko vienību cenu kopsummu, līguma slēgšanas tiesības tiks piešķirtas veicot izlozi ieinteresēto pretendentu klātbūtnē. Par izlozes laiku un kārtību tiek informēti pretendenti, kas iesnieguši piedāvājumus ar vienādām cenām.

7. Izslēgšanas noteikumi
7.1. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz pretendentu, personālsabiedrības biedru, ja pretendents ir personālsabiedrība, kuram būtu piešķiramas līguma slēgšanas tiesības, veic pārbaudi par Publisko iepirkumu likuma 42. panta otrajā daļā 1., 2., 3., 4., 5., 6., 7., 10., 11., 12., 13. un 14. punktā minēto izslēgšanas gadījumu esamību. Izslēgšanas noteikumu pārbaudi iepirkuma komisija veiks ievērojot Publisko iepirkumu likuma 42. pantā noteikto kārtību (ievērojot Publisko iepirkumu likuma 43. pantā noteikto regulējumu par uzticamības nodrošināšanu).
7.2. Pretendentam, kuram būtu piešķiramas Līguma slēgšanas tiesības, iepirkuma komisija veiks Starptautisko un Latvijas Republikas nacionālo sankciju likuma 11.1 pantā noteikto izslēgšanas gadījumu pārbaudi. Ja tiek konstatētas šādas sankcijas, pasūtītājs rīkojas atbilstoši Starptautisko un Latvijas Republikas nacionālo sankciju likumam.

8. Iepirkuma līgums
8.1. Pasūtītājs slēgs līgumu saskaņā ar Nolikuma 5. pielikumā pievienoto līguma projektu un pretendenta piedāvājumu.
8.2. Līguma projekts ir pievienots kā Nolikuma 5. pielikums un tā nosacījumi ir ņemami vērā sagatavojot piedāvājumu.
8.3. Pretendentam, kuram piešķirtas līguma slēgšanas tiesības, līgums jāparaksta piecu darba dienu laikā, skaitot no pasūtītāja, kura interesēs tiek veikts iepirkums, uzaicinājuma nosūtīšanas dienas. Ja norādītajā termiņā iepirkuma uzvarētājs neparaksta līgumu, tas tiek uzskatīts par atteikumu slēgt līgumu.
8.4. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu ar zemāko cenu. Ja pieņemts lēmums iepirkuma līguma slēgšanas tiesības piešķirt nākamajam pretendentam ar zemāko cenu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.

9. Lēmums par iepirkuma procedūras pārtraukšanu vai izbeigšanu bez rezultāta
Iepirkuma komisija var pieņemt lēmumu par iepirkuma procedūras izbeigšanu bez rezultāta vai pārtraukšanu, ja:
9.1. nav saņemts neviens piedāvājums;
9.2. nav saņemts neviens Nolikumam atbilstošs piedāvājums;
9.3. citos gadījumos atbilstoši Ministru kabineta 2017.gada 28.februāra noteikumiem Nr.107 “Iepirkuma procedūru un metu konkursu norises kārtība”.

Pielikumā:
1.	Tehniskais/Finanšu piedāvājums (1. pielikums) (atsevišķās datnēs);
2.	Pieteikuma veidlapa (2. pielikums);
3.	Informācija par apakšuzņēmējiem (3. un 3.1. pielikums);
4.	Pretendenta pieredzes saraksts (4. pielikums);
5.	Līguma projekts (5. pielikums).

Iepirkuma komisijas priekšsēdētājs						I.Miķelsons

1. pielikums

Tehniskā specifikācija/Tehniskais un Finanšu piedāvājums
(skatīt atsevišķā datnē EIS)


2. pielikums

PIETEIKUMS
Iepirkumam “Darba apģērbu un apavu piegāde”
identifikācijas Nr. RVPLD 2026/24
	Informācija par pretendentu

	Pretendenta nosaukums:
	

	Reģistrācijas numurs un datums:
	

	Ārvalstu pretendentam piešķirtais reģistrācijas numurs Latvijā un datums.
	Aizpilda, ja attiecināms

	Būvkomersanta reģistrācijas numurs
	Aizpilda, ja attiecināms

	Juridiskā adrese:
	

	Pasta adrese:
	

	Tālrunis:
	

	E-pasta adrese:
	

	

	Finanšu rekvizīti

	Bankas nosaukums:
	

	Bankas kods:
	

	Konta numurs:
	

	

	Informācija par pretendenta kontaktpersonu 

	Vārds, uzvārds:
	

	Ieņemamais amats:
	

	Tālrunis:
	

	E-pasta adrese:
	



	Pretendents plāno piesaistīt apakšuzņēmējus (jā/ nē)[footnoteRef:5] [5:  Jānorāda (jā/ nē). Ja pretendents plāno piesaistīt apakšuzņēmējus – jāaizpilda arī Nolikuma 3. un 3.1. pielikums.] 

	

	Pretendents atbilst mikro/mazā/ vidējā uzņēmuma statusam[footnoteRef:6](norādīt atbilstošo) [6:  Jānorāda (jā/ nē) attiecīgs statuss atbilstoši Iepirkumu uzraudzības biroja 09.03.2017. skaidrojumam “Skaidrojums par mazajiem un vidējiem uzņēmumiem”. Pieejams:https://www.iub.gov.lv/lv/skaidrojums-mazie-un-videjie-uznemumi . Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro vai kura gada bilance kopā nepārsniedz 43 miljonus euro] 

	Obligāti jāaizpilda, norādot atbilstošo

	Norādīt personas, kurām pretendentā ir izšķiroša ietekme uz līdzdalības pamata normatīvo aktu par koncerniem izpratnē[footnoteRef:7] [7:  Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.] 

	Obligāti jāaizpilda

	Norādīt pretendenta patiesā labuma guvējus
	Obligāti jāaizpilda

	Pretendents ir/nav ārzonā reģistrēta juridiskā persona vai personu apvienība, vai arī Latvijā reģistrēta pretendenta vairāk nekā 25 procentu kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība
	Obligāti jāaizpilda



Ar šo mēs <pretendenta nosaukums un reģistrācijas Nr.> apliecinām savu dalību iepirkumā “Darba apģērbu un apavu piegāde”, iepirkuma identifikācijas Nr. RVPLD 2026/24 un iesniedzam piedāvājumu.
Apstiprinām, ka esam iepazinušies ar iepirkuma nolikumu, tajā skaitā ar tehnisko specifikāciju, un piekrītam visiem tajos minētajiem nosacījumiem, tie ir skaidri un saprotami, iebildumu un pretenziju pret tiem nav.

Apliecinām, ka:
1) nav tādu apstākļu, kuri liegtu mums piedalīties iepirkumā, pildīt iepirkuma nolikuma, tehniskajā specifikācijā norādītās prasības un veikt iepirkuma priekšmetā iekļautos darbus.
2) šis piedāvājums ir spēkā līdz iepirkuma līguma noslēgšanai ar uzvarējušo pretendentu, iepirkuma izbeigšanai vai pārtraukšanai.
3) līguma slēgšanas tiesību piešķiršanas gadījumā mums būs pieejams iepirkuma līguma sekmīgai izpildei nepieciešamais tehniskais aprīkojums un resursi.
4) Neesam nekādā veidā ieinteresēti nevienā citā piedāvājumā, kas iesniegts iepirkumā un sniedzam patiesu informāciju savas kvalifikācijas novērtēšanai.
5) finanšu piedāvājumā norādītie vienības izcenojumi ir nemainīgi visā Līguma darbības laikā, neatkarīgi no preču piegādes vietas un citiem aspektiem.
6) informācija par piegādātāju apvienības dalībniekiem (gadījumā, ja pretendents ir piegādātāju apvienība) – personas, kuras veido piegādātāju apvienību (nosaukums, reģ. Nr. jur. adrese):___________________________.
7) piedāvājums Iepirkumā sagatavots neatkarīgi no citiem pretendentiem, tajā skaitā, pretendents ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām, vai cita veida saziņas ar konkurentiem. Mēs neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms piedāvājumu atvēršanas datuma. Esam informēti, ka gadījumā, ja pretendentu piedāvājumos tiks konstatētas aizliegtu vienošanos pazīmes, pasūtītājs ar attiecīgu informāciju ir tiesīgs vērsties Konkurences padomē. 
8) mums nav konkurenci ierobežojošas priekšrocības iepirkumā, jo mēs vai ar mums saistīta juridiskā persona nav bijusi iesaistīta Iepirkuma sagatavošanā saskaņā ar Publisko iepirkumu likuma 18. panta ceturto daļu.
9) nav tādu apstākļu, kuri liegtu piedalīties iepirkumā un pildīt iepirkuma nolikumā norādītās prasības.
10) uz Pretendentu nav attiecināmi 2022. gada 8. aprīļa Padomes Regulas (ES) 2022/576, ar kuru groza Regulu (ES) Nr. 833/2014, 1. panta 23. punktā ietvertajā Regulas (ES) Nr. 833/2014 5.k panta 1. punktā minētie apstākļi.
11) iepirkuma līguma izpildē netiks ietvertas Krievijas Federācijas vai Baltkrievijas Republikas izcelsmes preces un pakalpojumi, un apņemamies visā līguma izpildes laikā nodrošināt Publisko iepirkumu likuma 2.2 panta prasības ievērošanu.

	Pretendenta pārstāvēttiesīgās personas amats, vārds, uzvārds un paraksts* un datums*



*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu.

Iepirkuma “Darba apģērbu un apavu piegāde”, 
identifikācijas Nr. RVPLD 2026/24 nolikums

3. pielikums

Saraksts ar līguma izpildē iesaistītajiem apakšuzņēmējiem[footnoteRef:8] [8:  Gadījumā, ja līguma(-u) izpildē nav paredzēts piesaistīt apakšuzņēmējus, šī veidlapa nav jāaizpilda un nav jāiesniedz. Gadījumā, ja tiek piesaistīti apakšuzņēmēji, katram piesaistītajam apakšuzņēmējam jāiesniedz apliecinājums (Nolikuma 3.1. pielikums)
] 


ĢENERĀLUZŅĒMĒJS
	Ģenerāluzņēmēja nosaukums, reģistrācijas numurs
	Līguma apjoms EUR bez PVN

	Līguma apjoms %
	Pakalpojuma raksturojums

	
	
	
	



APAKŠUZŅĒMĒJI   
	Apakšuzņēmēja nosaukums, reģistrācijas numurs, adrese, kontaktpersona, tālruņa numurs un statuss
	Līguma apjoms EUR bez PVN*
	Līguma apjoms %

	Pakalpojuma raksturojums

	
	
	
	

	
	
	
	

	
	
	
	


*Norāda tikai tos apakšuzņēmējus, kuriem izpildei nododamā līguma daļa ir vienāda vai pārsniedz 10 000 euro.

	

	Pretendenta likumiskā vai pilnvarotā pārstāvja amats, vārds, uzvārds un paraksts* un datums*



*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu


3.1. pielikums
APAKŠUZŅĒMĒJA, SPECIĀLISTA VAI
PERSONAS, UZ KURAS IESPĒJĀM PRETENDENTS BALSTĀS,
APLIECINĀJUMS

Iepirkuma
“Darba apģērbu un apavu piegāde”
Nolikuma 4.5. apakšpunkta prasības izpilde
Ar šo [apakšuzņēmēja, personas nosaukums, reģistrācijas numurs un juridiskā adrese]  apliecinu, ka, ja pretendents [nosaukums, reģ. Nr., juridiskā adrese] tiks atzīts par uzvarētāju Iepirkumā mūsu sabiedrība kā apakšuzņēmējs/persona, uz kuras iespējām pretendents balstās/speciālists, apņemas:

1. veikt šādus darbus saskaņā ar tehnisko specifikāciju: 
_____________________________________________________________________;
2. nodot pretendenta rīcībā šādus resursus iepirkuma līguma izpildei:
_____________________________________________________________________.



	

	Apakšuzņēmēja, speciālista, personas uz kuras spējām balstās, likumiskā vai pilnvarotā pārstāvja amats, vārds, uzvārds un paraksts un datums


*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu

	


4. pielikums

Pretendenta pieredzes saraksts

dalībai iepirkumā
“Darba apģērbu un apavu piegāde”
Iepirkuma identifikācijas Nr. RVPLD 2026/24
	Nr.p.k.
	Pasūtītājs, tā kontaktinformācija (adrese, kontaktpersona, tālruņa nr.)
	Līguma priekšmets, raksturojums

	Piegādes kopējā vērtība bez PVN
	Līguma darbības laiks (no – līdz) 
(noslēgts, izpildīts)

	1.
	
	
	
	

	2.
	
	
	
	

	…
	
	
	
	




*Pielikumā jāiesniedz vismaz viena pozitīva atsauksme vai citi dokumenti (piemēram, pieņemšanas-nodošanas akts u.c.) par kādu no tabulā norādītajiem līgumiem, kas apstiprina Nolikuma 4.2. apakšpunktā noteikto prasību izpildi.


	


	Pretendenta likumiskā vai pilnvarotā pārstāvja amats, vārds, uzvārds, datums* un paraksts*




*Rekvizītus “paraksts” neaizpilda, ja dokuments parakstīts elektroniski ar drošu elektronisko parakstu un satur laika zīmogu


5. pielikums
	PIEGĀDES LĪGUMS (PROJEKTS)[footnoteRef:9] [9:  Līguma slēgšanas brīdī var tikt izdarīti redakcionāli labojumi vai nebūtiski precizējumi, t.i. netiek mainīts līguma un tā pielikumu saturs pēc būtības.] 

Iepirkuma “Darba apģērbu un apavu piegāde”,
iepirkuma identifikācijas Nr. RVPLD 2026/24
daļā Nr. ___


Līguma parakstīšanas datums ir pēdējā pievienotā
droša elektroniskā paraksta un tā laika zīmoga datums

___________ (turpmāk – Pasūtītājs), tā ____________ personā, kura/š rīkojas saskaņā ar _____________, no vienas puses, 
un
___________ (turpmāk – Piegādātājs), tā __________ personā, kura/š rīkojas saskaņā ar ___________, no otras puses,

turpmāk visi kopā saukti – Puses, bet katrs atsevišķi – Puse,

saskaņā ar Rīgas domes 21.01.2026. saistošajiem noteikumiem Nr. RD-26-29-sn “Par Rīgas valstspilsētas pašvaldības 2026. gada budžetu”, kā arī ņemot vērā Piegādātāja piedāvājumu iepirkuma “Darba apģērbu un apavu piegāde” iepirkuma identifikācijas Nr. RVPLD 2026/24 (turpmāk – Iepirkums) daļā Nr. ___ un Iepirkuma komisijas __.__.2026. lēmumu par tiesību piešķiršanu slēgt līgumu, noslēdz šādu piegādes līgumu (turpmāk – Līgums):

1. Līguma priekšmets un summa
1.1. Pasūtītājs uzdod un Piegādātājs ar saviem līdzekļiem apņemas Līgumā noteiktajā kārtībā un termiņos nodrošināt Piegādātāja tehniskajā/finanšu piedāvājumā (1. pielikums) piedāvāto – <preču nosaukums atbilstoši iepirkuma priekšmeta daļai> (turpmāk – Prece vai Preces) piegādi atbilstoši Līguma un tā pielikumu nosacījumiem un Pasūtītāja norādījumiem (turpmāk – Piegāde).
1.2. Preču veidi, apraksts un cenas noteiktas Piegādātāja tehniskajā/finanšu piedāvājumā (1. pielikums), kas ir neatņemama Līguma sastāvdaļa.
1.3. Preces piegādes vieta: <piegādes adrese atbilstoši iepirkuma priekšmeta daļai>.
1.4. Pasūtītājs Preču pasūtījumus veic pēc faktiskās nepieciešamības visā Līguma darbības laikā. Preču piegāde tiek organizēta, pamatojoties uz Pasūtītāja atsevišķiem pasūtījumiem, kuros Pasūtītājs norāda preču veidu, daudzumu, piegādes vietu un nepieciešamo piegādes termiņu. 
1.5. Pasūtītājs ir tiesīgs pasūtīt Preces vienā reizē pilnā apjomā vai veikt pasūtījumus pa daļām, veicot vairākus pasūtījumus visā Līguma darbības laikā.
1.6. Ja Pasūtītājs veic pasūtījumu visam nepieciešamajam Preču apjomam vienā reizē, Piegāde tiek veikta 30 (trīsdesmit) kalendāra dienu laikā no pasūtījuma saņemšanas dienas, ja Puses nav vienojušās citādi. 
1.7. Ja Pasūtītājs veic Preču pasūtījumus pa daļām, katrs atsevišķais pasūtījums tiek izpildīts 10 (desmit) darba dienu laikā no pasūtījuma saņemšanas dienas vai citā termiņā savstarpēji vienojoties ar Pasūtītāju. 
1.8. Piegādes termiņš tiek skaitīts no konkrētā Pasūtītāja pasūtījuma saņemšanas dienas. 
1.9. Puses var vienoties par citu piegādes termiņu, ņemot vērā konkrētā pasūtījuma apjomu un preču specifiku.
1.10. Līguma maksimālā summa bez pievienotās vērtības nodokļa (turpmāk – PVN) ir līdz _____ EUR (_____). Pasūtītājs maksā PVN atbilstoši spēkā esošajiem normatīvajiem aktiem. Piegādātāja piedāvātās vienību cenas ir nemainīgas visā Līguma izpildes laikā. 
1.11. Līgumcenā ir iekļauti visi Piegādātāja izdevumi, kas saistīti ar Preču sagatavošanu, piegādi un nodošanu Pasūtītājam.
1.12. Pasūtītājs Līguma darbības laikā negarantē plānotā apjoma pasūtīšanu. Preču apjoms var tikt palielināts vai samazināts atbilstoši faktiskajai nepieciešamībai, nepārsniedzot Līguma 1.10. apakšpunktā noteikto līgumcenu. Pasūtītājs iegādājas Līguma priekšmetam atbilstošu preču klāstu un daudzumu, kāds nepieciešams faktiskajos apstākļos, tai skaitā mainot pasūtāmo Preču veidu un struktūru, nepārsniedzot Līguma 1.10. apakšpunktā noteikto kopējo līgumcenu. Preču iegāde tiek veikta, piemērojot Piegādātāja piedāvātās vienību cenas.
1.13. Ja Līguma darbības laikā Piegādātāja piedāvātā Prece vairs netiek ražota vai piegādāta, Piegādātājs ir tiesīgs, iepriekš rakstveidā saskaņojot ar Pasūtītāju, aizstāt to ar ekvivalentu Preci, kas atbilst Līguma prasībām un kuras vienības cena nav augstāka par attiecīgās Preces cenu, kas norādīta Piegādātāja tehniskajā/finanšu piedāvājumā (1. pielikums).
1.14. Piegādātājs nav tiesīgs piegādāt Preces, kas nav iekļautas tehniskajā/finanšu piedāvājumā vai neatbilst piedāvātajam sortimentam, kā arī nav tiesīgs vienpersoniski mainīt Preču vienību cenas.
1.15. Prece ir individuāli iesaiņota (ja Preces ražotājs nav noteicis citādāk), tā ir marķēta ar ražotāja firmas zīmi.
1.16. Precei ir jābūt iepakotai tā, lai pie transportēšanas un glabāšanas saglabātos nemainīga Preces kvalitāte.

2. Līguma termiņš
Līgums stājas spēkā ar tā abpusējas parakstīšanas brīdi un reģistrēšanu Rīgas valstspilsētas pašvaldības vienotās informatīvās sistēmas apakšsistēmā „Līgumi” un ir spēkā 24 mēnešus vai līdz kopējās Līguma summas apgūšanai, atkarībā no tā, kurš apstāklis iestāsies ātrāk.

3. Preču pieņemšana un nodošana
3.1. Piegādātājam Preces piegādes datums, kā arī laiks, ir saskaņojams, vismaz 3 (trīs) dienas iepriekš ar Pasūtītāja pārstāvi, nosūtot Pasūtītāja pārstāvim rakstveida pieprasījumu saskaņojuma sniegšanai elektroniskā veidā vai pa tālruni.
3.2. Pieņemot Preces, Pasūtītāja pilnvarotajam pārstāvim ir pienākums pārliecināties par Preču skaitu un ārējo vizuālo stāvokli.
3.3. Preču piegāde Pasūtītājam tiek noformēta ar Pavadzīmi, parakstot to abu Pušu pārstāvjiem.
3.4. Pasūtītājam ir tiesības neparakstīt Pavadzīmi, ja ir konstatēts, ka piegādātā Prece neatbilst Līguma un tā pielikuma nosacījumiem, vai ja Prece ir bojāta.
3.5. Ja Preces pieņemšanas un nodošanas laikā Pasūtītājs konstatē, ka Prece neatbilst Līguma vai tā pielikumu nosacījumiem vai Prece ir bojāta, tad par to sagatavojams defekta akts. Piegādātājam aktā norādītajā termiņā, kurš nedrīkst būt ilgāks par 5 (piecām) kalendāra dienām, par saviem līdzekļiem jānovērš visi konstatētie Preces trūkumi un bojājumi, bet, ja tos nav iespējams novērst, tad Piegādātājam ir pienākums par saviem līdzekļiem apmainīt Līguma un tā pielikumu nosacījumiem neatbilstošo un bojāto Preci pret visiem Līguma un tā pielikuma nosacījumiem un prasībām atbilstošu Preci.
3.6. Ja iegādātas nekvalitatīvas vai Līguma noteikumiem neatbilstošas Preces, par ko Līgumā noteiktajā kārtībā noformēts defekta akts, norēķināšanās par Preci notiek pēc tās apmaiņas pret kvalitatīvu un Līguma noteikumiem un Tehniskajam/finanšu piedāvājumam atbilstošu Preci.
3.7. Jautājumu par Preces defektu aktā norādītā pamatotību izlemj Pušu pārstāvji Preces defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preces defekta rašanās iemesls nav Pasūtītāja vaina.
3.8. Piegādātājs ir atbildīgs par Preču nejaušas, pilnīgas vai daļējas bojāejas vai bojāšanās risku līdz Pavadzīmes parakstīšanas brīdim.

4. Norēķinu kārtība
4.1. Piegādātājs 3 (trīs) darba dienu laikā pēc Līguma 3.3. apakšpunktā minētās Pavadzīmes abpusējas parakstīšanas sagatavo Rīgas valstspilsētas pašvaldībai elektronisko rēķinu ar pielikumā pievienotu Pavadzīmi.
4.2. Pasūtītājs veic samaksu par Precēm pēcapmaksas veidā 14 (četrpadsmit) kalendāra dienu laikā pēc elektroniskā rēķina un Pavadzīmes saņemšanas. Par samaksas dienu tiek uzskatīta diena, kad Preču samaksa visā apmērā ir ieskaitīta Piegādātāja norēķinu kontā.
4.3. Elektronisko rēķinu apmaksai Piegādātājs iesniedz Pasūtītājam, izvēloties vienu no šādiem rēķina piegādes kanāliem: 
4.3.1. Rīgas valstspilsētas pašvaldības e-pakalpojumu “Rēķinu iesniegšana” portālā https://www.eriga.lv;
4.3.2. Valsts pārvaldes pakalpojumu portālā https://latvija.gov.lv Pašvaldības e-adresē EINVOICE@90011524360 (ja Piegādātājs nav reģistrējies https://www.eriga.lv). 
4.4. Pasūtītājs 3 (trīs) darba dienu laikā no Piegādātāja iesniegtā elektroniskā rēķina saņemšanas veic tā atbilstības Līguma nosacījumiem izvērtēšanu. Ja Pasūtītājs konstatē neatbilstību Līguma noteikumiem, tas noraida iesniegto elektronisko rēķinu un informē par to Piegādātāju, nosūtot elektronisku vēstuli Līguma 10.5. apakšpunktā minētajam Piegādātāja pārstāvim.  
4.5. Piegādātājam ir pienākums 2 (divu) darba dienu laikā veikt labojumus un iesniegt atkārtoti Līgumam atbilstošu un pareizi aizpildītu elektronisku rēķinu.
4.6. Līgumā noteiktā kārtībā iesniegts elektronisks rēķins un Pavadzīme nodrošina Pusēm elektroniskā rēķina un saistītās dokumentācijas izcelsmes autentiskumu un satura integritāti.
4.7. Pirmreizēji iesniegtā elektroniskā rēķina apmaksas termiņš ir 14 (četrpadsmit) kalendāra dienu laikā no dienas, kad Piegādātājs iesniedzis Pasūtītājam elektronisku rēķinu.
4.8. Precizētā iesniegtā elektroniskā rēķina apmaksas termiņš ir 10 (desmit) darba dienu laikā no dienas, kad Piegādātājs iesniedzis Pasūtītājam elektronisku rēķinu.
4.9. Elektroniskā rēķina apmaksas termiņu skaita no dienas, kad Piegādātājs ir iesniedzis Pasūtītājam pareizu, atbilstoši Līguma nosacījumiem elektronisku rēķinu un Pavadzīmi un Pasūtītājs to ir pieņēmis apmaksai.
4.10. Piegādātājam ir pienākums sekot līdzi https://www.eriga.lv vai https://latvija.gov.lv iesniegtā elektroniskā rēķina apstrādes statusam.
4.11. Ja Piegādātājs ir iesniedzis nepareizi aizpildītu vai Līguma nosacījumiem neatbilstošu elektronisko rēķinu vai Pavadzīmi, Pasūtītājs šādu elektronisko rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
	
5. Pušu pienākumi un tiesības 
5.1. Piegādātāja pienākumi:
5.1.1. piegādāt Līguma nosacījumiem atbilstošu Preci Līguma 1.6. un 1.7. apakšpunktā noteiktajā termiņā; 
5.1.2. Līguma darbības laikā nekavējoties telefoniski un rakstiski brīdināt Pasūtītāju par neparedzētiem apstākļiem, kas radušies no Piegādātāja neatkarīgu iemeslu dēļ un kuru dēļ var tikt traucēta Līguma izpilde;
5.1.3. piegādāt Preci labā kvalitātē atbilstoši tehniskajā/finanšu piedāvājumā (1. pielikums) noteiktajām prasībām;
5.1.4. pirms jebkādas publicitātes masu medijos sazināties ar Rīgas valstspilsētas pašvaldības Labklājības departamentu, tālr. 67105925, e-pasts: dl@riga.lv.

5.2. Piegādātāja tiesības:
5.2.1. trīs darba dienu laikā pēc Preces piegādes saņemt no Pasūtītāja apstiprinājumu par Preces pieņemšanu vai motivētu atteikumu;
5.2.2. saņemt samaksu par piegādāto Preci Līgumā noteiktajā kārtībā un termiņos.

5.3. Pasūtītāja pienākumi:
5.3.1. pieņemt Preci atbilstoši Līguma nosacījumiem, ja piegādātā Prece atbilst visām Līguma un tā pielikuma prasībām;
5.3.2. veikt samaksu par piegādāto Preci Līgumā noteiktajā kārtībā un termiņos;
5.3.3. nekavējoties informēt Piegādātāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi.

5.4. Pasūtītāja tiesības:
5.4.1. pieprasīt un saņemt rakstisku informāciju par Preces lietošanu un defektu izcelsmes iemesliem;
5.4.2. pieprasīt Piegādātājam nekvalitatīvas Preces nomaiņu;
5.4.3. atkāpties no Līguma ārējā normatīvajā aktā vai Līgumā noteiktajos gadījumos.

6. Garantijas
6.1. Precēm garantijas termiņš noteikts 24 (divdesmit četri) mēneši, skaitot no dienas, kad Puses ir parakstījušas Pavadzīmi. 
6.2. Pasūtītājam ir tiesības Līguma 6.1. apakšpunktā noteiktajā Preces garantijas termiņā pieteikt Piegādātājam pretenzijas par Preces kvalitāti un apslēptiem defektiem, kurus nebija iespējams konstatēt, pieņemot Preci, kurus Piegādātājs novērš ar saviem līdzekļiem 5 (piecu) darba dienu laikā no Pasūtītāja rakstiskas pretenzijas saņemšanas dienas. Ja konstatētos Preces defektus nav iespējams novērst, tad Piegādātājs uz sava rēķina veic attiecīgās Preces nomaiņu pret visiem Līguma un tā pielikumu nosacījumiem atbilstošu jaunu Preci.
6.3. Piegādātājs garantē, ka piegādātā Prece atbilst ražotāja noteiktajiem tehniskajiem standartiem un Līguma un tā pielikuma nosacījumiem. 
6.4. Piegādātājs garantē un uzņemas atbildību par to, ka piegādātā Prece atbilst Līguma un tā pielikumu prasībām, kā arī kvalitātes, drošības, u.c. prasībām, kuras ir noteiktas Eiropas Savienības un Latvijas Republikas normatīvajos aktos. Piegādātājam, nododot Preces, jānodrošina sertifikāti un lietošanas instrukcijas valsts valodā. 

7. Pušu atbildība un līguma laušana
7.1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā.
7.2. Ja Puse nepilda savas saistības, pilda tās nepienācīgi, tad Puse, kura pie tā vainojama, sedz visus otrai pusei radušos tiešos zaudējumus.
7.3. Ja Piegādātāja Līguma vai normatīvo aktu prasībām neatbilstošas darbības vai bezdarbības rezultātā Pasūtītājam, tā darbiniekiem, klientiem vai citām trešajām personām ir nodarīti zaudējumi, Piegādātājs atlīdzina tā vainojamas rīcības rezultātā nodarītos zaudējumus normatīvajos aktos noteiktajā kārtībā.
7.4. Ja Piegādātājs savlaicīgi neveic Piegādi saskaņā ar Līguma noteikumiem, Pasūtītājam ir tiesības piemērot līgumsodu Piegādātājam 0,5% no līgumcenas par katru kavēto dienu, bet ne vairāk kā 10% (desmit) procentu no līgumcenas. Līgumsoda samaksa neatbrīvo no pienākuma pienācīgi izpildīt uzņemtās līgumsaistības.
7.5. Ja Piegādātājs kavē noteikto Preces defektu novēršanas vai maiņas termiņu, tad Pasūtītājam ir tiesības piemērot līgumsodu Piegādātājam 0,5% no līgumcenas par katru kavēto dienu, bet ne vairāk kā 10% (desmit procenti) no līgumcenas. Uz Līguma punkta pamata aprēķinātie līgumsodi Piegādātājam ir jānomaksā trīs darbdienu laikā, skaitot no dienas, kad Piegādātājs ir saņēmis no Pasūtītāja rēķinu par šajā Līguma punktā noteikto līgumsodu.
7.6. Par Piegādes veikšanu neatbilstoši tehniskajam piedāvājumam vai Līguma noteikumiem, ja to konstatē Pasūtītājs un sastādījis pretenziju par konstatēto pārkāpumu, Pasūtītājam ir tiesības piemērot līgumsodu Piegādātājam 100,00 EUR (viens simts euro, 00 centi) apmērā par katru konstatēto gadījumu.
7.7. Ja Piegādātājs pēc Pasūtītāja pasūtījuma saņemšanas atsakās veikt konkrēto Preču piegādi vai bez pamatota iemesla vispār neveic attiecīgā pasūtījuma izpildi Līgumā noteiktajā termiņā, Pasūtītājam ir tiesības piemērot Piegādātājam līgumsodu 30% apmērā no neizpildītā pasūtījuma vērtības. Līgumsoda samaksa neatbrīvo Piegādātāju no pienākuma atlīdzināt Pasūtītājam nodarītos zaudējumus, ja tādi radušies.
7.8. Piegādātājam ir tiesības prasīt no Pasūtītāja līgumsodu, ja Pasūtītājs nepamatoti pārkāpj Līgumā noteikto samaksas termiņu, 0,5% apmērā no laikā nesamaksātās summas par katru nokavēto dienu, bet ne vairāk par 10% (desmit procenti) no kopējās līgumcenas. Līgumsoda samaksa neatbrīvo Pasūtītāju no saistību izpildes.
7.9. Pasūtītājam, veicot Līgumā noteiktos maksājumus, ir tiesības, bez atsevišķa brīdinājuma sniegšanas Piegādātājam, ieturēt līgumsodus, kas Piegādātājam aprēķināti un noteikti saskaņā ar Līgumu.
7.10. Pasūtītājs var vienpusēji atkāpties no Līguma, par to iepriekš paziņojot Piegādātājam, ja:
7.10.1. Piegādātājs Līgumā noteikto Piegādes termiņu kavē vairāk kā 10 (desmit) kalendārās dienas;
7.10.2. piegādātā Prece ir neatbilstoša tehniskā piedāvājuma prasībām, kvalitātes prasībām un divu nedēļu laikā no paziņojuma, par Preces neatbilstību Līgumā un normatīvajos aktos noteiktajam, saņemšanas Piegādātājs nav novērsis konstatētos trūkumus;
7.10.3. Piegādātājs pirms Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
7.10.4. objektīvu iemeslu dēļ nav iespējams turpināt Līgumu;
7.10.5. Piegādātājs ir patvaļīgi pārtraucis Līguma izpildi;
7.10.6. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
7.10.7. iestājušies Publisko iepirkumu likuma 64. panta pirmajā daļā minētie gadījumi;
7.10.8. [bookmark: _Hlk495999174]Piegādātājam piemērotā līgumsoda apmērs sasniedzis 10% (desmit procentus) no līgumcenas;
7.10.9. nav iespējams izpildīt Līgumu, tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
7.11. Piegādātājam ir tiesības vienpusēji lauzt Līgumu, par to rakstveidā informējot Pasūtītāju divas nedēļas iepriekš, ja Pasūtītājs kavē maksājumus par Preču piegādi vairāk kā vienu mēnesi.
7.12. Puses savstarpēji vienojoties var lauzt Līgumu, par ko Puses noformē atsevišķu vienošanos, kuru pievieno Līgumam kā pielikumu, kas kļūst par Līguma neatņemamu sastāvdaļu.

8. Līguma grozījumi
8.1. Puses, savstarpēji rakstiski vienojoties, var grozīt Līguma noteikumus (saskaņā ar Publisko iepirkumu likuma 61. panta trešās daļas 1. punktu un piektās daļas pirmo punktu), veicot šādus satura un apjoma grozījumus:
8.1.1. grozījumi ir nebūtiski;
8.1.2. grozījumi ir būtiski un tiek izdarīti Līguma 8.2. apakšpunktā noteiktajos gadījumos, ievērojot Publisko iepirkumu likuma noteikumus par Līguma grozījumiem;
8.1.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
8.2. Būtiski Līguma nosacījumu grozījumi ir pieļaujami, ja:
8.2.1. Līguma izpildes gaitā radusies un iepriekš objektīvi neparedzama nepieciešamība iekļaut papildu Preču piegādes vai izslēgt atsevišķas Preces, kā rezultātā netiek pasliktināts gala rezultāts un netiek palielināta kopējā Līgumcena.
8.2.2. Pasūtītājam ir nepieciešamas papildu līdzvērtīgu Preču piegādes, kas nebija iekļautas iepirkumā, un Piegādātāja maiņa radītu būtisku izmaksu pieaugumu un/vai radītu ievērojamas grūtības. Par papildu piegāžu iekļaušanu Līgumā Puses ir tiesīgas vienoties tikai pēc Pasūtītāja iniciatīvas.
8.2.3. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
8.2.4. Līguma izpildes gaitā radusies Līguma 8.2.2. apakšpunktā minētā nepieciešamība veikt izmaiņas Līguma 1. pielikumā, tad Pusēm ir tiesības vienoties par šādām izmaiņām, kā arī atbilstošām Līguma summas izmaiņām 20 % (divdesmit procentu) apmērā no Līguma summas, objektīvi izvērtējot izmaiņu pamatotu nepieciešamību, nemainot vienas vienības izmaksas.
8.3. Visi grozījumi, papildinājumi pie Līguma, kā arī citas Pušu vienošanās, kas ir saistītas ar tā izpildi un darbību, tiek noformētas rakstveidā un stājas spēkā pēc tam, kad tās parakstījušas Puses. Visi Līguma papildinājumi, grozījumi un vienošanās ir tā neatņemamas sastāvdaļas.
8.4. Līgumā neatrunātās Pušu savstarpējās tiesiskās attiecības apspriežamas saskaņā ar Latvijas Republikas normatīvo aktu prasībām.

9. Nepārvarama vara
9.1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (force majeure) iestāšanās rezultātā. Par nepārvaramas varas apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, ārkārtējā situācija valstī vai valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
9.2. Puses līgumsaistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis Līguma 9.1. apakšpunktā minētais šķērslis, kuru tā nevarēja kontrolēt, un nevarēja saprātīgi sagaidīt, lai šī puse paredzētu šķēršļa rašanos Līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu.
9.3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu, izņemot, ja par nepārvaramas varas iestāšanos lēmumu pieņem Ministru kabinets, normatīvajos aktos noteiktajā kārtībā.
9.4. Nepārvaramas varas apstākļos Pasūtītājs ir tiesīgs vienpusēji grozīt vai noteikt jaunu samaksas un/vai norēķinu kārtību, kā arī Piegādes organizēšanas un/vai administrēšanas kārtību un termiņus.

10. Līguma izpildē iesaistītā apakšuzņēmēju nomaiņa
10.1. Piegādātājs ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, izņemot Līguma 10.2. un 10.4. apakšpunktos minētos gadījumos.
10.2. Piegādātāja apakšuzņēmējus, uz kuru iespējām Iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 10.3. apakšpunkta nosacījumus. 
10.3. Pasūtītājs nepiekrīt Līguma 10.2. apakšpunktā minētā apakšuzņēmēju nomaiņai, ja pastāv kāds no šādiem nosacījumiem:
10.3.1. Piegādātāja piedāvātais apakšuzņēmējs neatbilst tām paziņojumā par līgumu un Iepirkuma dokumentos noteiktajām prasībām, kas attiecas uz Piegādātāja apakšuzņēmējiem;
10.3.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Piegādātājs atsaucies, apliecinot savu atbilstību Iepirkumā noteiktajām prasībām;
10.3.3. piedāvātais apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas nosacījumiem. Publisko iepirkumu likuma 42.panta otrajā daļā minētos termiņus skaita no dienas, kad lūgums apakšuzņēmēja nomaiņu iesniegts Pasūtītājam.
10.4. Piegādātājs drīkst veikt Publisko iepirkumu likuma 63. panta otrajā daļā minēto apakšuzņēmēju nomaiņu, uz ko neattiecas Līguma 10.2. apakšpunkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu Līguma izpildē, ja Piegādātājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas Publisko iepirkumu likuma 42.panta otrajā daļā minētie pretendentu izslēgšanas nosacījumi, ko Pasūtītājs pārbauda, ievērojot Līguma 10.3.3. apakšpunkta noteikumus.
10.5. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
10.6. Piegādātājam jānodrošina, ka apakšuzņēmējs tam uzticēto Preču piegādes daļu nenodos tālāk bez Pasūtītāja rakstiskas piekrišanas.
10.7. Līguma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Piegādi veic nekvalitatīvi vai neievēro spēkā esošos normatīvos aktus. Piegādātāja pienākums ir nodrošināt Pasūtītāja prasību izpildi par apakšuzņēmēja nomaiņu. 
10.8. Piegādes laikā Pasūtītājam ir tiesības pieprasīt nomainīt Līguma izpildē piesaistīto speciālistu gadījumā, ja tie savus pienākumus veic nekvalitatīvi, neievēro Līguma noteikumus vai spēkā esošos normatīvos aktus. Piegādātāja pienākums ir nodrošināt Pasūtītāja prasību izpildi.
10.9. Ja Piegādātājs neievēro Līguma 10. punktā noteikto iesaistītā apakšuzņēmēju nomaiņas kārtību, Pasūtītājs var apturēt Līguma izpildi līdz Piegādātājs ir novērsis konstatētos pārkāpumus.
10.10. Piegādātājs ir atbildīgs pret Pasūtītāju un trešajām personām par visiem zaudējumiem, kuri radušies Piegādātāja nodarbināto apakšuzņēmēju saistību izpildes ietvaros.

11. Noslēguma noteikumi
11.1. Visas domstarpības, kas izriet no Līguma, Puses risina savstarpēju pārrunu ceļā. Ja domstarpības nav iespējams atrisināt pārrunās, tās tiek risinātas Latvijas Republikas tiesā Latvijas Republikas normatīvajos aktos noteiktajā kārtībā.
11.2. Gadījumos, kuri nav atrunāti Līgumā, Puses rīkojas saskaņā ar Latvijas Republikas normatīvajiem aktiem.
11.3. Puses nav tiesīgas pilnīgi vai daļēji nodot savas tiesības vai pienākumus, kas saistīti ar Līgumu, trešajām personām. Pušu reorganizācijas gadījumā Līguma saistības pāriet Pušu tiesību un saistību pārņēmējiem.
11.4. Kontaktpersona Līguma ietvaros un Līguma izpildes uzraudzību Pasūtītāja interesēs veic _________, tālr. _______, e-pasts _________. 
11.5. Kontaktpersona Līguma ietvaros un Līguma izpildes uzraudzību Piegādātāja interesēs veic ________, tālr. ________, e-pasts _______.
11.6. Mainoties personām, kuras veic Līguma uzraudzību, Pušu rekvizītiem, bankas kontiem vai citai būtiskai informācijai, kura var ietekmēt Līguma izpildi, Puses par to rakstveidā viena otru informē trīs darbdienu laikā.
11.7. Līgums sagatavots latviešu valodā un parakstīts elektroniski uz __ (vārdiem) lapām.

12. Pušu juridiskās adreses un rekvizīti 
	Pasūtītājs:

	Piegādātājs:








	





1. pielikums

Tehniskais/finanšu piedāvājums


